# 24. august

### Fra Wikipedia, den frie encyklopædi

24. august er dag 236 i året i den gregorianske kalender (dag 237 i skudår). Der er 129 dage tilbage af året.

Bartholomæus dag. Var den af Jesus disciple, som efter traditionen bragte kristendommen til Indien, hvor han senere blev levende flået.

Et gammelt nordisk navn for dagen er "Bertel Brydestrå" - måske fordi de sene auguststorme ville knække strået, hvis ikke høsten var i hus inden Bertelsdag. I gamle nordiske almuesamfund måtte man ikke tænde kunstigt lys til arbejde inden døre, før ved Bertelsmesse.

### [redigér] Begivenheder

Født - Dødsfald

- 79 - Vulkanen Vesuv begynder sit udbrud over Pompeji.
- 1572 - Natten til den 24. august kaldes Bartholomæusnatten og hentyder til massemyrderierne på de franske Calvinister, hvoraf ca. 20.000 blev dræbt. Blodbadet var iværksat af enkedronning Katarina af Medici, der fik sin søn Kong Karl den 9. til at udstede ordren.
- 1612 - Johanne Thomes dømmes i Køge til døden på bålet for trolddom. Hun havde angiveligt brugt trolddom over for familien Bartskær, der i 4 år havde været ramt af "hjemsøgelser". Efterhånden anklagede alle Køges borgere Johanne for trolddom. På det sidste af tre måneders retsmøder tilstod hun at have øvet trolddom, og nævnte 4 andre kvinder som medskyldige. Kun to af dem undgik bålet - de begik selvmord… I alt 10 kvinder blev brændt på bålet i Køge fra 1613 til 1615, hvor Køge Huskors huserede.
- 1939 - Verdens første jetfly - det tyske Henkel HE 178 - går i luften for første gang.
- 1943 - Besættelsestidens mest berømte sabotage bliver begået af modstandsgruppen Holger Danske, der sprænger Forum på Frederiksberg i luften. Tyskerne havde beslaglagt Forum til indkvartering af de tropper, der var på vej til København på grund af den spændte situation i hovedstaden. De 26 kg sprængstof var gemt i en Tuborg ølkasse, under seks flasker øl. Sabotagen mod Forum var dråben, der fik bægeret til at flyde over hos tyskerne og førte til begivenhederne den 29. august - hvor det danske militær blev afvæbnet og interneret.
- 1943 - De voldsomme uroligheder i Odense, der startede 17. august, slutter da arbejdet i byen bliver genoptaget. 56 civile danske blev kvæstet i den blodige uge og 170 forretninger og private lejligheder, der tilhørte formodede nazister, blev raseret - og ca. 20 Odense-piger blev klædt af, klippet skaldede og overmalet med hagekors. De var “feltmadrasser” - piger, der havde indladt sig med tyskerne. Den tyske kommandant i Odense måtte give betydelige indrømmelser - men det kom for sent. Urolighederne havde spredt sig til en række andre byer.
- 1954 - USA’s præsident Dwight D. Eisenhower forbyder kommunistpartiet i USA.
- 1963 - Den vesttyske Bundesliga har sin premiere med 16 deltagende klubber.
- 1969 - Leif Mortensen vinder VM i landevejscykling i Tjekkoslovakiet.
- 1978 - Susanne Nielsen vinder bronze i 200 meter svømning ved VM i svømning i Berlin.
- 1988 - Hanne Bech Hansen bliver udnævnt til chef for Politiets Efterretningstjeneste (PET) - og dermed verdens (formodentlig) første kvindelige spionchef.
- 1989 - I Polen vælges fagforeningen Solidaritets kandidat, Tadeusz Masowiecki, til premierminister af Parlamentet - og dermed den første ikke-kommunistiske regeringsleder i et østeuropæisk land. Mazowiecki havde siden 1980 været juridisk rådgiver for Solidaritet og havde lige som mange andre fagforeningsledere været fængslet i flere omgange.
- 1991 - Præsident Michail Gorbatjov går af som generalsekretær og leder for Sovjetunionens kommunistiske parti, og anbefaler at partiet opløses. Desuden forbød han partiets virksomhed inden for forsvaret, sikkerhedstjenesten og de statslige organisationer.
- 1992 - Efter 40 års afbrydelse beslutter Kina og Sydkorea at genoptage de diplomatiske forbindelser.
- 1992 - En af de værste orkaner i USA i det 20. århundrede, “Andrew”, dræber omkring 40 og gør 300.000 hjemløse i Florida. Skaderne fra “Andrew” løb op i 30 milliarder dollar - ca. 200 millioner kr.
- 1995 - Microsoft udgiver Windows 95.
- 1995 - Ved EM i svømning i Wien, Østrig, vinder Mette Jacobsen guld i 100 meter rygcrawl - en helt ny disciplin for hende. De to foregående dage havde hun i andre discipliner vundet henholdsvis sølv og bronze.
- 1997 - Den kenyanskfødte danske løber Wilson Kipketer sætter på ny verdensrekord i 800 meter løb, da han løber i 1.41,13 minutter. 11 dage tidligere havde han selv slået Sebastian Coes rekord fra starten af 1980’erne.

### [redigér] Født

- 1635 - Peder Schumacher Griffenfeld, dansk statsmand (død 1699).
- 1899 - Jorge Luis Borges, argentinsk forfatter (død 1986).
- 1936 - A. S. Byatt, amerikansk forfatter.
- 1948 - Jean Michel Jarre, fransk komponist og multiinstrumentalist.
- 1988 - Rupert Grint, britisk skuespiller

### [redigér] Dødsfald

- 1795 - François-André Danican Philidor, fransk skakspiller og komponist.
- 1954 - Getúlio Vargas, brasiliansk præsident (født 1882).
- 1978 - Louis Prima, italiensk-amerikansk musiker og entertainer, kaldet "The King of the Swingers" (født 1910).

Hentet fra "http://da.wikipedia.org../../../2/4/2E/24._august.html"

Kategorier: Dage i august

##### Views

- Artikel
- Diskussion
- Nuværende version

##### Søg

##### Andre sprog

- Afrikaans
- Aragonés
- العربية
- Asturianu
- Беларуская
- Български
- বাংলা
- ইমার ঠার/বিষ্ণুপ্রিয়া মণিপুরী
- Brezhoneg
- Bosanski
- Català
- Cebuano
- Corsu
- Česky
- Kaszëbsczi
- Чăвашла
- Cymraeg
- Deutsch
- Ελληνικά
- English
- Esperanto
- Español
- Eesti
- Euskara
- Suomi
- Føroyskt
- Français
- Arpitan
- Furlan
- Frysk
- Gaeilge
- Galego
- עברית
- Hrvatski
- Magyar
- Interlingua
- Bahasa Indonesia
- Interlingue
- Ido
- Íslenska
- Italiano
- 日本語
- Basa Jawa
- ქართული
- 한국어
- Ripoarisch
- Kurdî / كوردي
- Latina
- Lëtzebuergesch
- Limburgs
- Lumbaart
- Lietuvių
- Македонски
- मराठी
- Bahasa Melayu
- Nnapulitano
- Nederlands
- Norsk (nynorsk)
- Norsk (bokmål)
- Novial
- Occitan
- Kapampangan
- Polski
- Português
- Română
- Русский
- Sicilianu
- Scots
- Srpskohrvatski / Српскохрватски
- Simple English
- Slovenčina
- Slovenščina
- Shqip
- Српски / Srpski
- Basa Sunda
- Svenska
- Kiswahili
- தமிழ்
- తెలుగు
- ไทย
- Tagalog
- Türkçe
- Tatarça
- Українська
- Vèneto
- Tiếng Việt
- Walon
- Winaray
- 中文